Í tilkynningu S & P er sérstaklega tekið fram að markaðshlutdeild Landsbankans sé hærri en annarra íslenskra banka og rekstur hans sé bæði skilvirkari og arðsamari . Þá er bent á að íslensku bankarnir hafi náð góðum árangri á sviði stafrænnar þróunar og upplýsingatækni og séu betur undir það búnir að mæta samkeppni sem byggir á nýrri tækni en margir aðrir evrópskir bankar . Þá sé markaðshlutdeild þeirra traust og fjármögnun þeirra og lausafjárstaða sambærileg við erlenda banka .